**Molėtų rajono savivaldybės taryba**

**SPRENDIMAS**

**DĖL MOLĖTŲ RAJONO SAVIVALDYBei nuosavybės teise priklausančio turto perdavimo VALDYTI, NAUDOTI IR DISPONUOTI JUO PATIKĖJIMO TEISE TVARKOS APRAŠO PATVIRTINIMO**

2021 m. sausio 28 d. Nr. B1-19

Molėtai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 18 straipsnio 1 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi, Lietuvos Respublikos sveikatos priežiūros įstaigų įstatymo 36 straipsnio 3 dalimi, Lietuvos Respublikos Vyriausybės 2001 m. sausio 5 d. nutarimu Nr. 16 „Dėl valstybės turto perdavimo patikėjimo teise ir savivaldybių nuosavybėn“,

Molėtų rajono savivaldybės taryba n u s p r e n d ž i a:

1. Patvirtinti Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašą (pridedama).

2. Pripažinti netekusiu galios Molėtų rajono savivaldybės tarybos 2014 m. gruodžio 18 d. sprendimą Nr. B1-211 „Dėl Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“.

Savivaldybės meras Saulius Jauneika

PATVIRTINTA

Molėtų rajono savivaldybės tarybos

2021m. sausio 28 d. sprendimu Nr. B1-19

**MOLĖTŲ RAJONO SAVIVALDYBEI NUOSAVYBĖS TEISE PRIKLAUSANČIO TURTO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE TVARKOS APRAŠAS**

**I SKYRIUS**

**BENDROSIOS NUOSTATOS**

1. Molėtų rajono savivaldybei (toliau – Savivaldybė) nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašas (toliau – Aprašas) nustato Molėtų rajono savivaldybei nuosavybės teise priklausančio turto: ilgalaikio ir trumpalaikio materialiojo, nematerialiojo turto ir nuosavybės vertybinių popierių (akcijų) (toliau – Savivaldybės turtas) perdavimą valdyti, naudoti ir disponuoti juo patikėjimo teise (toliau – patikėjimo teisė) šiame Apraše nurodytiems subjektams tvarką.

2. Apraše vartojamos sąvokos suprantamos taip, kaip jos apibrėžtos arba vartojamos Lietuvos Respublikos valstybės ir savivaldybių turto valdymo, naudojimo ir disponavimo juo įstatyme, Lietuvos Respublikos sveikatos priežiūros įstaigų įstatyme ir kituose teisės aktuose.

3. Molėtų rajono savivaldybei nuosavybės teise priklausantis turtas turi būti valdomas, naudojamas ir disponuojama juo vadovaujantis visuomeninės naudos, efektyvumo, racionalumo ir viešosios teisės principais.

**II SKYRIUS**

**TURTO VALDYMO, NAUDOJIMO IR DISPONAVIMO JUO PATIKĖJIMO TEISE SUBJEKTAI**

4. Savivaldybei nuosavybės teise priklausančio turto savininko funkcijas, vadovaudamasi įstatymais, įgyvendina Molėtų rajono savivaldybės taryba (toliau – Taryba).

5. Savivaldybės turtas patikėjimo teise gali būti perduodamas šiems patikėjimo teisės subjektams:

5.1. Molėtų rajono savivaldybės institucijoms, įmonėms, įstaigoms ir organizacijoms įstatuose ar nuostatuose numatytai veiklai vykdyti;

5.2. kitiems, Aprašo 5.1 papunktyje nenurodytiems, juridiniams asmenims pagal turto patikėjimo sutartį, jeigu pagal įstatymus jiems priskirtos savivaldybių funkcijos ne ilgesniam kaip 20 metų terminui, jeigu įstatymai nenustato kitaip, bet ne ilgiau nei yra įgyvendinamos Savivaldybės funkcijos;

5.3. Lietuvos nacionalinės sveikatos sistemos asmens ir (ar) visuomenės sveikatos priežiūros viešosioms įstaigoms (toliau – sveikatos priežiūros viešoji įstaiga) Savivaldybės ilgalaikis materialusis turtas ne ilgesniam kaip 99 metų terminui, bet ne ilgiau nei yra įgyvendinamos Savivaldybės funkcijos.

6. Vadovaujantis šio Aprašo nustatyta tvarka, perduodamas pripažintas nereikalingu arba netinkamu (negalimu) naudoti Savivaldybės turtas.

**III SKYRIUS**

**SAVIVALDYBĖS TURTO PERDAVIMAS SAVIVALDYBĖS SVEIKATOS PRIEŽIŪROS VIEŠOSIOMS ĮSTAIGOMS PAGAL PATIKĖJIMO SUTARTĮ IR PERDUOTO TURTO VALDYMAS**

7. Savivaldybės ilgalaikio materialiojo turto perdavimas Savivaldybės sveikatos priežiūros viešosioms įstaigoms patikėjimo teise pagal patikėjimo sutartį organizuojamas Apraše nustatyta tvarka.

8. Savivaldybės ilgalaikis materialusis turtas perduodamas Savivaldybės sveikatos priežiūros viešosioms įstaigoms pagal patikėjimo sutartį (Aprašo 3 priedas).

9. Savivaldybės sveikatos priežiūros viešosios įstaigos, kurioms perduotas pagal patikėjimo sutartį Savivaldybės ilgalaikis materialusis turtas, ne vėliau kaip iki kitų metų gegužės 1 d. privalo paskelbti praėjusių finansinių metų turto valdymo, naudojimo ir disponavimo juo ataskaitą Savivaldybės sveikatos priežiūros įstaigos interneto svetainėje.

10. Savivaldybės sveikatos priežiūros viešosios įstaigos negali Savivaldybės ilgalaikio materialiojo turto, perduoto pagal patikėjimo sutartį, perduoti nuosavybės teise kitiems asmenims, jo įkeisti ar kitaip suvaržyti daiktines teises į jį, juo garantuoti, laiduoti ar kitu būdu juo užtikrinti savo ar kitų asmenų prievolių vykdymą. Savivaldybės turto patikėjimo sutartyje gali būti nustatyta ir kitų apribojimų.

11. Į Savivaldybės ilgalaikį materialųjį turtą, perduotą pagal patikėjimo sutartį, negali būti nukreipiamas išieškojimas pagal Savivaldybės sveikatos priežiūros viešųjų įstaigų prievoles, įskaitant prievoles, atsiradusias šį turtą valdant, naudojant ir juo disponuojant.

12. Savivaldybės sveikatos priežiūros viešosios įstaigos joms pagal patikėjimo sutartį perduotą Savivaldybės turtą gali nuomoti ar perduoti panaudai vadovaujantis Tarybos nustatytomis tvarkomis.

13. Savivaldybės sveikatos priežiūros viešosios įstaigos Vyriausybės nustatyta tvarka, kai yra Savivaldybės tarybos rašytinis sutikimas, gali priimti sprendimus dėl Savivaldybės nekilnojamojo daikto pripažinimo nereikalingu arba netinkamu (negalimu) naudoti.

14. Savivaldybės turto patikėjimo sutartis sudaryta su Savivaldybės sveikatos priežiūros viešąja įstaiga be kitų Civiliniame kodekse numatytų pagrindų nutrūksta pasibaigus įstaigos veiklai, kuriai vykdyti buvo perduotas ilgalaikis materialusis turtas.

**IV SKYRIUS**

**SAVIVALDYBĖS TURTO PERDAVIMO PATIKĖJIMO TEISE ORGANIZAVIMAS**

15. Subjektai, nurodyti šio Aprašo 5 punkte, norintys gauti Savivaldybės turtą patikėjimo teise, Molėtų rajono savivaldybės administracijai pateikia motyvuotą prašymą perduoti Savivaldybės turtą, kuriame turi būti nurodoma įstaigos veikla, Savivaldybės turto naudojimo tikslas, o kai Savivaldybės turtas perduodamas Aprašo 5.2 papunktyje nurodytiems subjektams - Savivaldybės funkcija, kuriai vykdyti bus naudojamas perimtas turtas.

16. Perduodant Savivaldybės turtą, įsigytą vykdant Valstybės ar Savivaldybės programas ir investicinius projektus, netaikomas Aprašo 15 punktas. Savivaldybės administracijos struktūrinis padalinys ar atsakingas darbuotojas, įvykdęs programą ar investicinį projektą, turi raštu pateikti Molėtų rajono savivaldybės administracijos skyriui, atsakingam už turto valdymą, savivaldybės turto gavėjų sąrašą ir duomenis, nurodytus Aprašo 19.1 ir 19.2 papunkčiuose.

17. Savivaldybės turto perdavimą valdyti, naudoti ir disponuoti juo patikėjimo teise Savivaldybės biudžetinei įstaigai gali inicijuoti Savivaldybės administracija, tokiu atveju netaikomas Aprašo 15 punktas.

18. Molėtų rajono savivaldybės administracija per 20 darbo dienų išnagrinėja subjektų, nurodytų šio Aprašo 5 punkte, prašymus:

18.1. pateikia subjektams, nurodytiems šio Aprašo 5 punkte, motyvuotą atsakymą, jeigu Savivaldybės turtas negali būti suteiktas patikėjimo teise; arba

18.2. rengia Tarybos sprendimo projektą dėl Savivaldybės turto perdavimo patikėjimo teise, jeigu Savivaldybės turtas gali būti suteiktas patikėjimo teise.

19. Tarybos sprendimų projektuose turi būti nurodyta:

19.1. perduodant nekilnojamąjį turtą – perduodantis ir priimantis subjektai; nekilnojamojo turto pavadinimas ir adresas; unikalus numeris; perduodamo nekilnojamojo turto plotas arba kiti nekilnojamajam turtui būdingi geometriniai parametrai, atsižvelgus į šio turto naudojimo paskirtį; perduodamo nekilnojamojo turto bendras statinio plotas arba kiti nekilnojamajam turtui būdingi parametrai, atsižvelgus į šio turto naudojimo paskirtį; įsigijimo ir likutinė vertės. Jeigu perduodami daugiau nei 2 (du) Savivaldybės nekilnojamojo turto objektai, gali būti sudaromas nekilnojamojo turto sąrašas, kuriame nurodomi šiame papunktyje nustatyti nekilnojamojo turto duomenys;

19.2. perduodant kitą Savivaldybės turtą – perduodantis ir priimantis subjektai; turto pavadinimas; kiti duomenys, identifikuojantys Savivaldybės turtą (turto numeris apskaitoje, markė, modelis, identifikavimo ir valstybinis numeriai); turto skaičius (vienetais); turto vieneto įsigijimo vertė (nurodyti nereikia, jeigu perduodamas nereikalingas ar netinkamas (negalimas) naudoti nematerialusis ir ilgalaikis materialusis Savivaldybės turtas); nematerialiojo ir ilgalaikio materialiojo turto vieneto likutinė vertė; perduodamo turto bendra vertė (nematerialiojo ir ilgalaikio materialiojo – pagal likutinę vertę, trumpalaikio materialiojo turto – pagal įsigijimo vertę); sudaromas perduodamo turto sąrašas; perduodant akcijas – bendrovės pavadinimas; kodas; akcijų skaičius; forma; vienos akcijos nominali vertė; perduodamų akcijų dalis;

19.3. konkreti Savivaldybės funkcija, kuriai atlikti bus naudojamas perimtas turtas;

19.4. terminas, kuriam perduodamas turtas. Šis papunktis netaikomas, kai turtas perduodamas 5.1 papunktyje nurodytiems subjektams;

19.5. Savivaldybės institucija ar įstaiga, įgaliota sudaryti Savivaldybės turto patikėjimo sutartį.

20. Kartu su Tarybos sprendimo projektu dėl Savivaldybės turto perdavimo patikėjimo teise pateikiama:

20.1. subjekto, nurodyto šio Aprašo 5 punkte, prašymas perduoti jam valdyti, naudoti ir disponuoti patikėjimo teise Savivaldybės turtą (papunktis netaikomas, kai Savivaldybės turtas perduodamas Molėtų rajono savivaldybės administracijai, taip pat Aprašo 16, 17 punktuose nustatytiems atvejams);

20.2. turto valdytojo sprendimas dėl perduodamo Savivaldybės turto pripažinimo nereikalingu arba netinkamu (negalimu) naudoti, kai perduodamas toks Savivaldybės turtas.

**V SKYRIUS**

**SAVIVALDYBĖS TURTO PERDAVIMO ĮFORMINIMAS**

21. Savivaldybės turto, išskyrus akcijas, perdavimas valdyti, naudoti ir disponuoti juo patikėjimo teise Aprašo 5.1 papunktyje nurodytiems subjektams įforminamas turto perdavimo-priėmimo aktu (Aprašo 1 priedas).

22. Savivaldybei nuosavybės teise priklausančių akcijų perdavimas įforminamas Savivaldybei  nuosavybės teise priklausančių akcijų perdavimo-priėmimo aktu (Aprašo 2 priedas), kurį pasirašo turto perdavėjo ir turto perėmėjo įgalioti asmenys per 20 darbo dienų nuo Tarybos sprendimo įsigaliojimo dienos. Šis aktas surašomas 3 (trimis) egzemplioriais, iš kurių vienas perduodamas akcijų perdavėjui ir du – perėmėjui.

23. Turto patikėjimo sutartį (Aprašo 3 priedas) su Aprašo 5.2 ir 5.3 papunkčiuose nurodytais juridiniais asmenimis per 20 darbo dienų nuo Tarybos sprendimo įsigaliojimo dienos, pasirašo turto perdavėjo ir turto perėmėjo įgalioti asmenys. Perdavimo-priėmimo aktu turtas šio Aprašo 5.2 ir 5.3 papunkčiuose nurodytiems subjektams perduodamas tik pasirašius Turto patikėjimo sutartį.

24. Patikėjimo teisė į perduodamą Savivaldybės turtą atsiranda nuo turto perdavimo patikėjimo teisės subjektui (patikėtiniui) ir turto perdavimo–priėmimo akto pasirašymo.

25. Perduodant Savivaldybės turtą, kurio patikėjimo teise nevaldo jokia kita Savivaldybės institucija, įstaiga, įmonė ar organizacija, aktą pasirašo Tarybos sprendimu įgaliotas asmuo per 10 darbo dienų nuo Tarybos sprendimo įsigaliojimo dienos.

26. Kai Savivaldybės turtas perduodamas iš vienos institucijos, įstaigos, įmonės ar organizacijos kitai, perdavimo-priėmimo aktą pasirašo šių institucijų, įstaigų, įmonių ar organizacijų vadovai ar jų įgalioti asmenys.

**VI SKYRIUS**

**SAVIVALDYBĖS TURTO VALDYMAS, NAUDOJIMAS IR DISPONAVIMAS JUO PATIKĖJIMO TEISE**

27. Savivaldybės nekilnojamojo turto patikėtinis per 30 dienų nuo turto, kuris registruojamas viešuose registruose perdavimo-priėmimo akto pasirašymo, įregistruoja daiktines teises viešuose registruose.

28. Patikėtinis, nurodytas šio Aprašo 5.2 ir 5.3 papunkčiuose, savo lėšomis per 10 dienų nuo turto patikėjimo sutarties pasirašymo dienos apdraudžia gaunamą turtą Savivaldybės naudai nuo žalos, kuri gali būti padaryta dėl ugnies, vandens, gamtos jėgų, vagysčių ir kitų draudiminių įvykių.

29. Subjektai, nurodyti šio Aprašo 5.2 papunktyje, kuriems Savivaldybės turtas perduodamas pagal turto patikėjimo sutartį, negali šio turto perduoti nuosavybės teise kitiems asmenims, jo įkeisti ar kitaip suvaržyti daiktinių teisų į jį, juo garantuoti, laiduoti ar kitokiu būdu juo užtikrinti savo ir kitų asmenų prievolių įvykdymą, jo išnuomoti, suteikti panaudos pagrindais ar perduoti jį kitiems asmenims naudotis kitu būdu. Šis turtas gali būti panaudojamas tik Savivaldybės funkcijoms įgyvendinti.

30. Turto patikėjimo sutartyje gali būti nustatyti ir kiti Savivaldybės tarybos sprendime nustatyti patikėjimo teisės subjekto (patikėtinio) teisių dėl turto valdymo, naudojimo ir disponavimo juo apribojimai.

31. Savivaldybės institucija ar įstaiga, sudariusi turto patikėjimo sutartį, turi prižiūrėti, kad sutartis būtų tinkami vykdoma.

32. Pasibaigus turto patikėjimo sutarčiai, juridinis asmuo (patikėtinis) privalo grąžinti patikėjimo teise perduotą turtą perdavimo-priėmimo aktu per 5 (penkias) darbo dienas nuo sutarties pabaigos tokios būklės, kokios jam šis turtas buvo perduotas, atsižvelgiant į normalų susidėvėjimą, su visais atliktais pagerinimo elementais, neatskiriamais nuo Savivaldybės turto. Pasibaigus turto patikėjimo sutarčiai, Savivaldybės turtas valdomas patikėjimo teise priėmus atitinkamą savivaldybės tarybos sprendimą~~.~~

33. Patikėtinis privalo sudaryti sąlygas patikėtojo atstovui tikrinti, ar perduotas Savivaldybės turtas naudojamas pagal paskirtį ir sutartį (jei turtas perduotas pagal patikėjimo sutartį).

34. Savivaldybės turto patikėtinis privalo užtikrinti ir vykdyti tinkamą patikėjimo teise valdomo turto priežiūrą:

34.1. naudoti patikėjimo teise perduotą turtą pagal tiesioginę paskirtį ir sutartį (jeigu turtas perduotas pagal patikėjimo sutartį), griežtai laikytis šiam turtui keliamų priešgaisrinės saugos, sandėliavimo, sanitarinių ir techninių taisyklių;

34.2. tvarkyti ir prižiūrėti patikėjimo teise valdomų nekilnojamųjų turto objektų bendrąsias konstrukcijas, komunikacijas, vidų ir išorę bei užtikrinti jų tinkamą funkcionavimą ir estetinę išvaizdą;

34.3. organizuoti ir atlikti patikėjimo teise valdomo turto paprastąjį ir kapitalinį remontą;

34.4. atlikus nekilnojamojo turto remontą, perplanavimą, teisės aktų nustatyta tvarka organizuoti nekilnojamojo turto kadastro duomenų bylos tikslinimą. Jei kadastro duomenų byla nesuformuota, organizuoti nekilnojamojo turto kadastro duomenų bylos suformavimą;

34.5. organizuoti nekilnojamojo turto užimamo žemės sklypo kadastrinių matavimų atlikimą ir žemės sklypo įregistravimą Nekilnojamojo turto registre bei žemės sklypo panaudos sutarties sudarymą;

34.6. per 10 darbo dienų nuo turto perdavimo-priėmimo akto ar turto patikėjimo sutarties pasirašymo sudaryti su atitinkamomis įmonėmis sutartis dėl atsiskaitymo už turto eksploatavimą, komunalines ir ryšių paslaugas ir mokėti mokesčius pagal šias sutartis;

34.7. užtikrinti tinkamą patikėjimo teise valdomo turto apsaugą.

35. Savivaldybės turto patikėtiniai:

35.1. gali atlikti nekilnojamojo turto arba jo dalies perplanavimą, paskirties keitimą, griovimą tik gavę Tarybos sutikimą;

35.2. atlikę Savivaldybės nekilnojamojo turto perplanavimą ar pertvarkymą, paskirties keitimą, tai privalo įforminti teisės aktų nustatyta tvarka. Patikėtinis yra įgaliotas teisės aktų nustatyta tvarka pasirašyti deklaracijas apie statybos užbaigimą/paskirties keitimą ir jas teikti valstybės įmonei Registrų centrui, registruoti naujus nekilnojamuosius daiktus. Patikėtinis, atlikęs nekilnojamojo turto griovimo darbus, turi juos išregistruoti iš nekilnojamojo turto registro.

36. Jeigu patikėtinis neprižiūri patikėjimo teise valdomo turto ir taip yra bloginama šio turto būklė, patikėtojas gali imtis veiksmų dėl šio turto perėmimo iš patikėtinio ir reikalauti atlyginti nuostolius, jeigu dėl nepriežiūros jis sugedo ar buvo sugadintas.

37. Jeigu patikėtinis nebenaudoja turto ar jo dalies, jis inicijuoja turto grąžinimo procedūras teisės aktų nustatyta tvarka.

38. Patikėtiniai sandorius, susijusius su jam perduotu patikėjimo teise Savivaldybės turtu, sudaro savo vardu, tačiau jis privalo nurodyti, kad veikia turto patikėjimo teise.

39. Šio Aprašo 5.1 ir 5.3 papunkčiuose nurodyti Savivaldybės turto patikėtiniai patikėjimo teise valdomą, naudojamą ir disponuojamą Savivaldybės turtą gali:

39.1. nuomoti, vadovaudamiesi Molėtų rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo ir vykdymo tvarkos aprašu, patvirtintu Molėtų rajono savivaldybės tarybos 2019 m. lapkričio 27 d. sprendimu Nr. B1-254 „Dėl Molėtų rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo ir vykdymo tvarkos aprašo patvirtinimo“;

39.2. perduoti panaudos pagrindais, vadovaudamiesi Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašu, patvirtintu Molėtų rajono savivaldybės tarybos 2019 m. sausio 24 d. sprendimu Nr. B1-13 „Dėl Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“.

40. Savivaldybei nuosavybės teise priklausantį turtą apskaito Savivaldybės biudžetinės įstaigos, viešosios įstaigos, įmonės ir organizacijos pagal Viešojo sektoriaus apskaitos ir finansinės atskaitomybės standartus (VSAFAS) ir kitus apskaitos tvarkymą reglamentuojančius teisės aktus.

**VII SKYRIUS**

**BAIGIAMOSIOS NUOSTATOS**

41. Informacija apie sudarytas Savivaldybės turto patikėjimo sutartis (nekilnojamojo turto adresas, unikalus numeris, plotas, sutarties šalys, sutarties sudarymo ir galiojo data, teisinis pagrindas, kuriuo vadovaujantis priimtas sprendimas dėl sutarties sudarymo) paskelbiama Savivaldybės interneto svetainėje ne vėliau kaip per 3 (tris) mėnesius nuo sutarties sudarymo dienos.

42. Apraše neaptartoms turto patikėjimo ir valdymo sąlygoms ir patikėtinio atsakomybei taikomos Lietuvos Respublikos civilinio kodekso normos.

43. Sprendimų dėl Savivaldybės patikėjimo teise perduodamo turto kontrolę ir priežiūrą vykdo Savivaldybės kontrolės ir audito tarnyba.

44. Aprašas gali būti keičiamas arba pripažįstamas netekusiu galios Molėtų rajono savivaldybės tarybos sprendimu.

45. Aprašą įgyvendinančių subjektų veiksmai ir sprendimai gali būti skundžiami teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Molėtų rajono savivaldybei nuosavybės

teise priklausančio turto perdavimo valdyti,

naudoti ir disponuoti juo patikėjimo teise

tvarkos aprašo

1 priedas

**(Turto perdavimo-priėmimo akto forma)**

**PERDAVIMO-PRIĖMIMO AKTAS**

\_\_\_\_\_\_\_\_\_\_\_\_\_\_\_\_\_\_\_ Nr. \_\_\_\_\_\_\_\_\_\_

(data)

(sudarymo vieta)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(turtą perduodančio subjekto pavadinimas, buveinė, kodas)

atstovaujama (-as) įgalioto \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(pagal įstatymą, subjekto įstatus (nuostatus), įgaliojimą – atstovo pareigos, vardas ir pavardė,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

įgaliojimo data ir numeris)

perduoda, o \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

( subjekto, priimančio turtą, pavadinimas, buveinė, kodas)

atstovaujama (-as) įgalioto \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pagal įstatymą, subjekto įstatus (nuostatus), įgaliojimą – atstovo pareigos,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

vardas ir pavardė, įgaliojimo data ir numeris)

priima, vadovaudamosi (-iesi) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(dokumento perduoti turtą pavadinimas, data ir numeris)

šį Savivaldybei nuosavybės teise priklausantį turtą:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(perduodamo turto pavadinimas ir apibūdinimas (nematerialiojo ir ilgalaikio materialiojo turto – inventorinis numeris, įsigijimo ir likutinė vertė; trumpalaikio materialiojo turto – įsigijimo vertė, įsigijimo data; nekilnojamojo turto ar kito nekilnojamojo daikto – adresas, unikalus numeris, bendras statinio plotas, statinio pažymėjimas plane, patalpų plotas. Jeigu perduodami keli objektai, nurodoma, kad turtas perduodamas pagal pridedamą sąrašą. Sąraše turi būti nurodyti atitinkami turto grupei numatyti reikalavimai.)

Perduodamo turto būklė perdavimo metu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Perduodamas turtas pagal nuomos (panaudos sutartį)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(sutarties sudarymo data, numeris, galiojimo terminas)

PRIDEDAMA (jeigu dokumentai pridedami):

1.   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,\_\_\_\_ lapas (-ai).

(perduodamo turto sąrašas)

2.   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_ lapas (-ai).

(dokumentas, kuriuo suteikiama teisė perduoti (priimti) turtą)

3.   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_ lapas (-ai).

(nekilnojamojo daikto kadastro duomenų bylos arba kopijos)

4.   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_ lapas (-ai).

(teisinės registracijos dokumentai)

5.   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_ lapas (-ai).

(nuomos (panaudos) sutartis)

6.   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_ lapas (-ai).

(kiti dokumentai)

Šis aktas surašytas dviem egzemplioriais, po vieną turto perdavėjui ir turto perėmėjui.

Perdavė

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_ (Vardas ir pavardė)

(įgalioto perduoti turtą asmens (parašas)

pareigų pavadinimas)

Priėmė

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_ (Vardas ir pavardė)

(įgalioto priimti turtą asmens (parašas)

pareigų pavadinimas)

Molėtų rajono savivaldybei nuosavybės

teise priklausančio turto perdavimo valdyti,

naudoti ir disponuoti juo patikėjimo teise

tvarkos aprašo

2 priedas

**(Savivaldybei nuosavybės teise priklausančių akcijų perdavimo-priėmimo akto forma)**

**SAVIVALDYBEI NUOSAVYBĖS TEISE PRIKLAUSANČIŲ**

**AKCIJŲ PERDAVIMO-PRIĖMIMO AKTAS**

\_\_\_\_\_\_\_\_\_\_\_ Nr.\_\_\_\_\_\_\_

(data)

\_\_\_\_\_\_\_\_\_\_\_\_\_\_\_\_\_\_\_

(sudarymo vieta)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_atstovaujama (-as)

(akcijų valdytojo pavadinimas, buveinė, kodas)

įgalioto\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

( pagal įstatymą, institucijos įstatus (nuostatus), įgaliojimą - atstovo pareigos, vardas ir pavardė,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

įgaliojimo data ir numeris)

perduoda, o \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(akcijų perėmėjo pavadinimas, buveinė,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

kodas)

atstovaujama (-as) įgalioto\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

                       (pagal įstatymą, institucijos įstatus (nuostatus), įgaliojimą - atstovo pareigos, vardas ir

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

pavardė, įgaliojimo data ir numeris)

priima Savivaldybei nuosavybės teise priklausančias šių bendrovių akcijas:

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Eil.  Nr. | Bendrovės  pavadinimas | Kodas | Buveinė | Akcijų skaičius | | Savivaldybei priklausančių akcijų dalis procentais | Akcijos nominali vertė | Bendrovės įstatinis kapitalas | Dokumentas, kuriuo patvirtinama nuosavybės teisė | | |
| iš viso | priklauso  savivaldybei | doku-mento  pava-  dini-mas | išda-  vimo  data | numeris |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |

Šis aktas surašytas 3 egzemplioriais, kurių 2 perduodami \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ir

vienas – \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(akcijų perėmėjo pavadinimas) (akcijų valdytojo pavadinimas)

PRIDEDAMA:

1. Materialiosios akcijos (pridedama perduodant materialiąsias akcijas), \_\_\_\_ akcijos (-ų).

2. Dokumentai, kuriais patvirtinama nuosavybės teisė, \_\_\_\_ lapai (-ų).

3. Bendrovių įstatai, jų pakeitimai, \_\_\_\_ lapai (-ų).

4. Dokumentai, susiję su atstovavimu bendrovėse, \_\_\_\_ bylos (-ų).

Perdavė

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_        \_\_\_\_\_\_\_\_        \_\_\_\_\_\_\_\_\_\_\_\_\_\_\_\_\_\_

(įgalioto perduoti asmens pareigų pavadinimas) (Parašas) (Vardas ir pavardė)

Priėmė

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_           \_\_\_\_\_\_\_ \_\_\_\_\_\_\_\_\_\_\_\_\_\_\_

(įgalioto priimti asmens pareigų pavadinimas)               (Parašas) (Vardas ir pavardė)

\_\_\_\_\_\_\_\_\_\_\_\_\_\_

Molėtų rajono savivaldybei nuosavybės

teise priklausančio turto perdavimo valdyti,

naudoti ir disponuoti juo patikėjimo teise

tvarkos aprašo

3 priedas

**(Turto patikėjimo sutarties formos pavyzdinė forma**)

**TURTO PATIKĖJIMO SUTARTIS**

\_\_\_\_\_\_\_\_\_\_\_ Nr. \_\_\_\_\_\_\_\_\_\_\_\_\_\_

(data)

\_\_\_\_\_\_\_\_\_\_\_\_\_\_\_\_\_\_\_\_\_

(sudarymo vieta)

Patikėtojas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(turtą perduodančio juridinio asmens pavadinimas ir kodas)

toliau vadinamas Patikėtoju, pagal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(įstatymas, juridinio asmens steigimo dokumentai,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

įgaliojimas – dokumento pavadinimas, numeris, data)

atstovaujamas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(atstovo pareigos, vardas, pavardė)

ir patikėtinis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(įstatyme nurodyto juridinio asmens teisinė forma, pavadinimas ir kodas)

toliau vadinamas Patikėtiniu (toliau kartu – Šalys, kiekviena atskirai – Šalis), pagal

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(įstatymas, juridinio asmens steigimo dokumentai, įgaliojimas – dokumento pavadinimas, numeris, data)

atstovaujamas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(atstovo pareigos, vardas ir pavardė)

vadovaudamiesi sprendimu dėl turto perdavimo, s u d a r o šią turto patikėjimo sutartį (toliau – Sutartis):

1.   Sutarties dalykas ir objektas:

1.1. Patikėtojas pagal Sutartį perduoda Patikėtiniui valdyti, naudoti Sutarties 1.2 papunktyje nurodytą turtą ir juo disponuoti, o Patikėtinis perima turtą ir įsipareigoja jį valdyti, naudoti ir juo disponuoti laikydamasis Lietuvos Respublikos teisės aktų nustatytų reikalavimų pagal perduodamo turto paskirtį steigimo dokumentuose nustatytiems veiklos tikslams įgyvendinti.

1.2. Pagal Sutartį perduodamas sprendime dėl turto perdavimo nurodytas turtas:\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(turto pavadinimas ir apibūdinimas: nematerialiojo, ilgalaikio materialiojo turto – inventorinis numeris apskaitoje, įsigijimo ir likutinė vertė, nekilnojamojo turto ar kito nekilnojamojo daikto – adresas, unikalus numeris, statinio pažymėjimas plane, bendras statinio plotas, patalpų plotas ir indeksai, trumpalaikio materialiojo turto įsigijimo vertė, įrenginių – pagrindinės charakteristikos, o jeigu turtas perduodamas pagal sąrašą, nurodoma, kad šis turtas perduodamas pagal pridedamą sąrašą, turto būklė).

2. Pagal Sutartį turtas perduodamas neatlygintinai.

3. Sutarties terminas:

3.1. Sutartis sudaroma \_\_\_\_\_\_\_ metų laikotarpiui. Sutarties pasibaigimo data laikoma 20\_\_\_\_ metų \_\_\_\_\_\_\_\_\_\_\_\_\_ d.

3.2. Šalys susitaria, kad Sutartis negali būti pratęsiama pagal atskirus susitarimus ar Lietuvos Respublikos civilinio kodekso 6.959 straipsnio 3 dalies pagrindu.

4. Sutartis prieš terminą pasibaigia Šalių susitarimu, Civiliniame kodekse numatytais pagrindais, taip pat pasibaigus Patikėtinio veiklai, kuriai vykdyti buvo perduotas turtas.

5. Sutarties termino pabaiga neatleidžia Šalių nuo pareigos tinkami vykdyti įsipareigojimus, kylančius iš Sutarties.

6. Sutartis gali būti nutraukiama prieš terminą vienašališkai Patikėtojo iniciatyva, jeigu Patikėtinis nesudaro sąlygų kontroliuoti, ar perduotas pagal Sutartį turtas naudojamas pagal paskirtį ir Sutartį, taip pat jeigu Patikėtinis naudoja turtą ne pagal paskirtį arba tyčia ar dėl neatsargumo blogina jo būklę.

7. Šalių teisės ir pareigos:

7.1. Patikėtojas privalo:

7.1.1. tikrinti, ar Patikėtinis naudojasi turtu tinkamai pagal paskirtį ir Sutartį;

7.1.2. pasibaigus Sutarties galiojimo terminui, per 5 (penkias) darbo dienas iš Patikėtinio priimti grąžinamą turtą pagal perdavimo-priėmimo aktą.

7.2. Patikėtinis privalo:

7.2.1. savo lėšomis per 10 (dešimt) dienų nuo Sutarties pasirašymo apdrausti gaunamą turtą Patikėtojo naudai nuo žalos, kuri gali būti padaryta dėl ugnies, vandens, gamtos jėgų, vagysčių ir kitų draudiminių įvykių, taip pat atnaujinti draudimo sutartis per visą Sutarties galiojimo terminą;

7.2.2. ne vėliau kaip iki kitų metų gegužės 1 dienos viešai paskelbti praėjusių finansinių metų turto valdymo, naudojimo ir disponavimo juo ataskaitą, kurioje turi būti nurodyta informacija apie valdomą patikėjimo teise pagal patikėjimo sutartis turtą: bendra patikėto turto vertė, trumpas detalizavimas pagal į apskaitą traukiamo turto rūšis, turto būklės pasikeitimai ataskaitiniais metais, duomenys santykine išraiška (procentais), apie turtą, dėl kurio priimti ir įgyvendinti sprendimai (nuoma, panauda), kita, Patikėtinio nuomone svarbi informacija, susijusi su turto valdymu, naudojimu ir disponavimu juo. Viešu ataskaitos paskelbimu laikomas ataskaitos paskelbimas Patikėtinio interneto svetainėje;

7.2.3. mokėti užmokestį už perduoto turto eksploatavimą, komunalines ir ryšių paslaugas pagal pasirašytas sutartis su paslaugų teikėjais;

7.2.4. naudotis turtu pagal tiesioginę paskirtį ir Sutartį, griežtai laikytis šiam turtui nustatytų priešgaisrinės saugos, sandėliavimo, sanitarinių ir techninių taisyklių;

7.2.5. sudaryti sąlygas Patikėtojui kontroliuoti, ar perduotas turtas naudojamas pagal paskirtį ir Sutartį;

7.2.6. gauti Patikėtojo rašytinį sutikimą pakeisti turto paskirtį, pagerinti ar pertvarkyti turtą;

7.2.7. atlikti jam perduoto turto einamąjį ar statinio kapitalinį remontą;

7.2.8. atlyginti Patikėtojui nuostolius, jeigu perduotas turtas dėl neatliktų einamojo ar kapitalinio remonto darbų sugedo ar buvo sugadintas, taip pat nuostolius, atsiradusius dėl žalos, padarytos neapdraustam turtui;

7.2.9. jeigu Sutarčiai pasibaigus nesudaroma nauja patikėjimo sutartis ar Sutartis nutraukiama prieš terminą, grąžinti turtą Patikėtojui tokios būklės, kokios jam šis turtas buvo perduotas, atsižvelgiant į normalų susidėvėjimą, su visais atliktais pagerinimo elementais, neatskiriamais nuo turto;

7.2.10. Sutarčiai pasibaigus įvykdyti visus įsipareigojimus, susijusius su turto išlaikymu ir eksploatavimu, pagal pasirašytas sutartis su paslaugų teikėjais ir darbų vykdytojais;

7.2.11. pagal Sutartį perduotą turtą traukti į apskaitą atskirai nuo Patikėtinio nuosavybės teise valdomo turto (jeigu tokiu disponuoja) ir kitokio patikėjimo teise turimo turto;

7.2.12. neperduoti pagal Sutartį gauto turto kitų asmenų nuosavybėn, jo neįkeisti ar kitaip nesuvaržyti daiktinių teisių į jį, negarantuoti, nelaiduoti ar kitu būdu juo neužtikrinti savo ir kitų asmenų prievolių vykdymo;

7.2.13. savo lėšomis per 15 (penkiolika) dienų nuo Sutarties pasirašymo, įstatymų nustatyta tvarka įregistruoti Sutartį Nekilnojamojo turto registre, o pasibaigus Sutarties galiojimo terminui, ją išregistruoti.

7.3. Patikėtojui leidus, Patikėtinis turi teisę jam perduotą turtą išnuomoti ar perduoti laikinai neatlygintinai valdyti ir naudoti tretiesiems asmenims, jeigu tokios disponavimo turtu teisės nustatytos įstatymuose, reglamentuojančiuose Patikėtinio veiklą.

8. Kitos sąlygos:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

9. Trečiųjų asmenų teisės į turtą:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(įkeitimas, areštas, uzufruktas ir kita)

10. Pranešimai:

10.1. Visi Sutartyje numatyti ar su jos vykdymu susiję arba reikalavimų, kylančių iš Sutarties, gynimu civilinio proceso tvarka susiję pranešimai turi būti rašytiniai, siunčiami elektroniniu paštu ar registruotu paštu arba perduodami faksu Sutartyje nurodytais Šalių adresais. Kiekviena Šalis turi teisę pasirinkti jai tinkamą pranešimo išsiuntimo būdą;

10.2. jeigu pranešimas siunčiamas elektroniniu paštu ar perduodamas faksu, laikoma, kad jį Šalis gavo tą pačią dieną, kai jis buvo išsiųstas, jeigu išsiųstas darbo valandomis, arba kitą darbo dieną, jeigu pranešimas buvo išsiųstas ne darbo valandomis. Jeigu pranešimas siunčiamas registruotu laišku, laikoma, kad jį adresatas gavo praėjus 5 (penkioms) kalendorinėms dienoms nuo išsiuntimo;

10.3. Šalys apie pasikeitusius savo rekvizitus privalo raštu informuoti viena kitą ne vėliau kaip kitą darbo dieną nuo rekvizitų pasikeitimo dienos. Šalis, neįvykdžiusi šio įsipareigojimo, negali reikšti pretenzijų, kad negavo pranešimų, kad kita Šalis pažeidė Sutartį ir panašiai, jeigu kita Šalis atliko veiksmus pagal paskutinius jai žinomus kitos Šalies rekvizitus.

11. Visi ginčai tarp Šalių dėl Sutarties vykdymo sprendžiami konsultacijų ir derybų būdu, vadovaujantis gera valia. Nepavykus pasiekti susitarimo per vieną mėnesį, ginčai, nesutarimai ar reikalavimai, kylantys iš Sutarties ar su ja susiję, sprendžiami įstatymų nustatyta tvarka.

12. Baigiamosios nuostatos:

12.1. Patikėtinis, pasirašydamas Sutartį, pripažįsta, kad sutinka su perduodamo turto būkle.

12.2. Pasirašydami Sutartį, Patikėtojas perduoda, o Patikėtinis priima Sutarties 1.2 papunktyje nurodytą turtą.

12.3. Jeigu viena iš Sutarties nuostatų pripažįstama negaliojančia, Šalys yra įpareigotos negaliojančią nuostatą pakeisti.

12.4. Sutartis sudaryta 2 egzemplioriais, po vieną Patikėtojui ir Patikėtiniui. Abu Sutarties egzemplioriai turi vienodą teisinę galią.

PRIDEDAMA. (jeigu dokumentai pridedami):

1.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , \_\_\_\_ lapas (-ai).

(dokumento, kuriuo suteikiama teisė perduoti turtą, kopija)

2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_ lapas (-ai).

(turto sąrašas, jeigu turtas perduodamas pagal sąrašą)

3.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_ lapas (-ai).

(nekilnojamojo daikto kadastro duomenų bylos kopijos)

4.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_ lapas (-ai).

(pažymos apie registre įregistruotą nekilnojamąjį daiktą ar daiktines teise į jį kopija)

5.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_ lapas (-ai).

(kiti dokumentai)

Sutarties Šalių rekvizitai:

Patikėtojo \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adresas, telefono numeris, kodas, atsiskaitomosios sąskaitos banke numeris)

Patikėtinio\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adresas, telefono numeris, kodas, PVM mokėtojo kodas, atsiskaitomosios sąskaitos banke numeris)

Patikėtojas Patikėtinis

(Pasirašančio asmens pareigos)                                         (Pasirašančio asmens pareigos)

(Parašas)                                                                           (Parašas)

(Vardas ir pavardė) (Vardas ir pavardė)

A.V. A.V.